Tamroni Makrofoto konkursi kolmas koht kuulub fotole nimega "Jäääär". Urmas Tartesele meeldis "Jäääär" eelkõige kui pilt, mis tehtud tavalisena näivast objektist erilisel viisil. "Jääääre pildil on pildistatud jääkristalle, mis helgivad salapäraselt erinevates toonides. Miniatuurne maailm omandab äkitselt hoopis teistsugused dimensioonid. Püstised kristallid moodustavad otsekui tugeva müüri, mis samas on habras - seda näitab murdunud kristallide au ja üks viltune kristallsammas. Nii on pildis koos ühtaegu koos tugevus ja haprus. Tasakaalu ja tasakaalutuse lugu räägivad muidu rangelt horisontaalne kristallide rida, mille staatikat lõhuvad tühimik ja kaldus heledam kristall. On see heledam kristall väljapääs sumbunud olekust või on ta meile kõigile vajaliku rahu lõhkuja?"